લગ્નપ્રસંગોમાં નવવધૂનો શૃંગાર નથ વગર અધૂરો લાગે. નવવધૂ માટે નથમાં રાઉન્ડ શેપ આકર્ષણનું કેન્દ્ર બન્યું છે, પણ બાલી શેપમાં ઘણી વરાઇટી જોવા મળે છે. એમાં સિમ્પલ બાલી હોય છે અથવા એમાં પણ આખી બાલીમાં વિવિધ ડિઝાઇન કરેલી હોય છે. એ સિવાય બાલીમાં અમુક જગ્યાએ કુંદન, નાના સ્ટોન, અલગ કલરનાં મોતી પણ હોય છે. નાક અને માથાને જોડતી સેરમાં પણ અલગ-અલગ વરાઇટી જોવા મળે છે. એમાં એક સેરથી લઈને બેથી ત્રણ સેર જોવા મળે છે, જેને વાળ સાથે અટૅચ કરવામાં આવે છે.